Syin akkin di 1999, mi d-igar iman-is Butfliqa ɣer tefranin, yenna-d ula d netta d akken tamaziɣt ur tettili ara ma yella-d netta i d aselway n tigduda amaynut. iqbayliyen kkren-d daɣen mgal imeslayen-agi , aladɣa seld timenɣiwt n yilemzi, asdawan n 19 n yiseggasen Mumuḥ di 20 yebrir 2001. D timiqwa akken ad yifaḍ zaf n leqbayel dacu i ten-yeǧǧan ad d-ffɣen i tikelt tayeḍ s tuddsa ,argaz, tameṭṭut, ilemzi, amɣar , akken ad sbegnen i udabu eggu-nsen si temḥeqranit aladɣa tadyant-agi yeḍran ɣef tmenɣiwt n yilemzi Massinisa .